2. Пројекат Награде

Једна радио-станица добила је од спонзора одређени број награда које треба да подели својим слушаоцима. Количина награда записана је у фајлу "nagrade.txt".

Слушаоци се за награде пријављују mail-ом.

За један mail битно је име и презиме пошиљаоца и да ли је у питању слушалац који се пријавио за награду, или mail нема везе са доделом награда.

Симулирање пристизања mail-ова врши се притиском на дугме које се налази у горњем делу прозора.

За поделу награда задужен је радник који свој посао обавља на следећи начин: он уђе у inbox и отвара mail-ове "одозго надоле", почев од последњег примљеног који није већ прочитао. Ако је у питању mail слушаоца који жели награду, радник му је додељује (додељивање награде симулира се притиском на дугме "Подели награду"), враћа се у inbox и наставља да отвара mail-ове на исти начин.

У једном текстуалном пољу, у коме је онемогућен унос корисника, треба исписивати име и презиме слушаоца коме је управо додељена награда, а у другом текстуалном пољу, у коме је такође онемогућен унос корисника, у сваком тренутку треба да пише број тренутно неподељених награда.

Ако у inbox-у тренутно нема mail-ова слушалаца који желе награде, а притиснуто је дугме "Подели награду", у пољу за приказ срећног добитника исписати поруку "Тренутно нема пријављених кандидата". Ако су све награде подељене, у истом текстуалном пољу исписати поруку "Нема више награда" и онемогућити даље догађаје притиска на дугме "Подели награду". У случају да је притиснуто дугме којим се симулира пристизање mail-а, а није попуњено поље за име или презиме пошиљаоца, у том пољу исписати поруку "ПОПУНИТИ ПОЉЕ! "

Након што су све награде подељене, фајл "dobitnici.txt" треба да има следећи садржај: најпре треба да буде наведен списак добитника, оним редом којим им је радник додељивао награде, а затим, након линије у којој пише "Нису добили награде: " и списак свих оних који нису добили награде, почев од "првог испод црте", па до оног који би последњи добио награду, да их је било довољно.

Изглед прозора програма у разним тренуцима извршавања приказан је на сликама:

